Shalom!
Tere tulemast vaatama saadet "Avastades Piiblit - Baruch Korman"!
Saate tuum on seotud heebreakeelse fraasiga:
"Sa pead armastama Iisraeli!"
Loodetavasti veedate meiega selle järgneva pooltunni,
kus meie õpetaja, dr. Baruch, tõlgendab meile oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Millele te mõtlete, kui kuulete sõna "kogudus"?
Piibellikult tähendab see inimesi,
kes on kutsutud täitma Jumala eesmärke.
See tähendab, et neid on kutsutud jagama Jumala Sõna
mitte vaid oma sõnade kaudu, aga valdavalt oma tegude kaudu.
Et inimesed, nähes usklikke,
näeksid ka reaalset Jumala ligiolu nende elus.
Ehk teisisõnu - kogudus on kui Jumala vahend,
mille kaudu ilmutada oma ligiolu siin maailmas.
Me jätkame täna Ilmutuse raamatu uurimisega,
liikudes edasi 2. peatükki,
kust leiame eest seitse kirja seitsmele kogudusele,
mis asusid Väike-Aasias.
Miks just seitse?
Oleme sellest juba rääkinud.
Sest see räägib eesmärgist, milleks kogudus on eraldatud -
et tuua esile Jumala tõde ja elada välja Tema Sõna.
Paljud inimesed vaatavad neid sõnumeid
ja arvavad, et iga seal nimetatud kogudus
on seotud erineva ajaga.
Kuigi see on väga levinud tõlgendus,
siis me ei näe sellele ajaloos mingit piibellikku kinnitust.
Me püüame seostada neid kogudusi erinevate ajajärkudega ajaloos,
kuid selleks, et see nii ka oleks,
peaks Piibli kirjakohti ja ajalugu ikka kõvasti väänama.
Ei, seal ei räägita seitsmest erinevast ajajärgust
koguduse ajaloos.
Me näeme seal hoopis seda,
kuidas Jumal annab seitse kirja seitsmele kogudusele.
Mil eesmärgil?
Selleks, et eraldada meid
ja omada oma pühitsevat mõju usklike üle,
et me kuulutaks tõde Jumala lunastuse kohta.
Nii sellest, kuidas seda kogeda, kui sellest, mis on selle tulemus.
Seda kõike enne, kui Tema riik saab rajatud.
Nii jagab Jumal meile seitsme erineva sõnumi kaudu,
mida me kõik peame kuulma.
Miks ma seda ütlen?
Siinkohal väike hermeneutiline vihje -
metodoloogia aitab meil mõista,
et me ei räägi seitsmest erinevast ajaperioodist,
vaid usklike kogule antud täiuslikust ilmutusest,
mis peitub selles, et iga kiri lõppeb ühe väljendiga
ja selleks on:
"Kellel kõrv on, see kuulgu, mida Vaim ütleb"
Kellele?
Kogudustele.
Seal pole öeldud, et ühele kogudusele,
vaid kõigile kogudustele.
Millal?
Mitte vaid üheks ajaperioodiks, aga läbi kogu kirikuajaloo.
Avagem koos Piiblid ja vaatame Ilmutuse 2:1,
kus osades piiblitõlgetes on öeldud "inglile".
Sellega aga on üks probleem, sest kuuldes sõna "ingel",
mõtlevad inimesed kohe üleloomulikule taevasele olendile,
kes on taevast läkitatud.
Kui aga vaadata selle teksti konteksti,
oleks selle "ingli" all parem mõista "koguduse juhti".
Nii et ta kirjutab selle esimese kirja Efesose koguduse juhile.
Me ei kuluta väga palju aega,
et keskenduda iga seitsme linna tähendusrikkusele.
Valmistudes ette nendeks piiblitundideks,
mõistsin, et paljuski kõik see, mida nende linnade kohta öeldakse,
on mõjutatud ja kujundatud nende tekstide sõnumitest.
Mitte niivõrd sellest,
mida me tegelikult nende linnade ja koguduste kohta ajaloost teame.
Nii on meil täna targem
lihtsalt lasta neil kirjapandud sõnadel kõnetada meid,
ilma keskendumata niivõrd sellele,
kui mõjus see oli, et need sõnumid olid suunatud just neile piirkondadele.
Las ma öelda siiski nii palju,
et Efesose linn oli tuntud kui hariduskeskusena.
Efesoses oli tol ajal läbi ajaloo kõige suurem raamatukogu
See oli paik, kus õpiti palju.
Ehk aitab see meil ka paremini mõista,
miks Jeesus ütles, mida Ta ütles, just sellele kogudusele.
Ilmutuse 2:1: "Efesose koguduse inglile (juhile) kirjuta:
Nõnda ütleb see, kes hoiab seitset tähte oma paremas käes"
Me näeme kõigi nende seitsme kirja puhul,
et need järgivad väga sarnast mudelit.
Mäletate, kogu raamatu nimi on Ilmutuse raamat.
Mitte ilmutus millestki vaid kellestki ehk Jeesusest, Messiast.
Nii näeme me iga koguduse puhul erinevat kirjeldust Jeesusest.
Mingit aspekti Tema loomusest.
Midagi, mida peame teadma Tema isiksuse kohta.
Selle kohta, mida Ta teeb
ja mida Ta tahab, et me teaksime Ta kohta.
"Nõnda ütleb see, kes hoiab seitset tähte oma paremas käes"
Minnes tagasi Ilmutuse 1. peatükki,
me näeme seal, et need tähed sümboliseerivad juhte;
iga koguduse unikaalseid sõnumitoojaid.
Jeesus aga hoiab neid oma käes,
mis tähendab seda, et nad saavad Jeesuselt tuge
täitmaks seda kutsumist, milleks neid on kutsutud.
Samas näeme me Ilmutuse 2:1,
et Jeesus kõnnib seitsme kuldlambijala vahel.
See rõhutab Tema ligiolu meie kui usklike juures.
Oleme juba rääkinud sellest, et me ei suudaks kunagi täita seda,
milleks Jumal on oma järgijaid kutsunud,
kui Tema ligiolu poleks Püha Vaimu kaudu meiega.
Nii et me näeme siin, kuidas Ta toetab juhte,
et nad saaks edastada Tema sõnumeid
ja samas Ta käib oma koguduse keskel,
et aidata ja hoida meid alal oma ligiolu kaudu,
et suudaksime olla ustavad Tema eesmärkide täitmisel.
Nagu öeldud,
Tal on iga koguduse jaoks ühtne mudel,
mille kaudu ta ütleb neile (Ilm.2:2): "Ma tean su tegusid"
Kaasaja usklikud usuvad liiga sageli,
et tegudest olulisem on see, mida me usume.
Teatud piirini on see ka tõsi,
kuid see ei tähenda seda, et me teod poleks Jumalale olulised.
Usun, et selle salmi puhul on oluline mõista aja faktorit.
Jeesus ütleb igale kogudusele: "Ma tean su tegusid."
Ehk teisisõnu ütleb Ta: "Te pääste ei sõltu sellest,
sest ma olen selle juba ära korraldanud
ja te olete evangeeliumi vastu võtnud."
Küll aga teame me, et üks kohtumõistmine on tulekul
ja usklike jaoks tähendab see kohtumõistmist nende tegude üle.
Mäletate, mida Paulus ütleb 1. Korintlastele 3?
Et Jumal saab katsuma me teod oma tulega läbi
ja kõik teod, mis on tehtud õigetel alustel ja Jeesuse auks
läbi Püha Vaimu võidmise,
siis kui Jumala tuli puudutab neid tegusid,
muudab see need hõbedaks ja kullaks.
Kui aga me teod on tehtud isekatest motiividest lähtuvalt
ja omaenese jõus,
siis niipea, kui Jumala tuli neid puudutab,
põlevad need teod hetkega nagu hein ära.
Nii et teod on olulised.
Ilmutuse 2:2: "Ma tean su tegusid ja vaevanägemist ja kannatlikkust
ning et sa ei või sallida kurjasid"
Las ma öelda midagi.
Sageli, kui kusagil rahva seas on ka usklikke
ja samas on seal keegi, kes käitub sobimatult,
siis mida me teeme?
Oleme selles muide kõik süüdi.
Me laseme sel minna ega ütle sõnagi.
Mida aga Jeesus Efesose koguduse puhul
kõige enam rõhutab,
on see, et nad ei peaks taluma kurjust enda keskel.
On märkimisväärne, et see on kõige esimene asi.
Meid pole kutsutud pigistama silma kinni kurjuse suhtes,
vaid nimetama seda selleks, mis see on
ja me näeme seda peagi.
"Ma tean su tegusid ja vaevanägemist ja kannatlikkust
ning et sa ei või sallida kurjasid
ning et sa oled läbi katsunud need, kes ütlevad end olevat apostlid"
Seda on oluline tähele panna,
sest see kõik on seotud eristamisvõimega.
Meid usklikena on kutsutud rakendama eristamisandi.
See on üks märke
Püha Vaimu liikumisest ja tööst me elus.
Oleme rääkinud varasemates saadetes valgusest,
mis eristab ja eraldab ööd ja päeva.
Nõnda on ka meid kutsutud eristama ja eraldama õiget ja valet,
head ja kurja,
seda, mis on Jumalast ja mis Jumala vastu.
Nii et Ta kiidab neid selle eest, et nad ei talu kurja
ja et neil on piisavalt tarkust katsuda läbi need,
"kes ütlevad end olevat apostlid, kuid ei ole seda,
ning leidnud nad olevat valelikud".
Taaskord, Ilmutuse raamat kirjeldab meile seda kogudust
hoopis teisiti, kui me seda tänapäeval teeks.
Efesose kogudus nägi neid,
kes väitsid end olevat Jumala apostlid.
Nad katsusid nad eristamisanni ja Jumala Sõna põhjal läbi
ning ütlesid: "Leiame, et olete valetajad."
See pole just viisakas ja sõbralik väljaütlemine,
aga teate, mis?
Drastilised olukorrad nõuavad ka drastilisi meetmeid.
Inimesed peavad teadma, mis on õige ja mis pettus.
Mida Piibel ütleb lõpuaegade kohta?
See ütleb, et lõpuaegadel tõuseb esile rohkelt valeõpetusi,
mis juhivad inimesi õigelt teelt kõrvale.
Nii peab leiduma usklike kogu,
kes usub, õpetab, kuulutab ja hoiatab inimesi
nõnda nagu nad peavad asjadest kuulda.
"Te ütlete end olevat apostlid, kuid te pole seda.
Te olete valelikud." (Ilm. 2:2)
Ilm. 2:3: "Sul on kannatlikkust
ning sa oled talunud vaeva minu nime pärast
ega ole ära väsinud."
Nii et Jeesus ütleb kohe alguses palju head Efesose koguduse kohta.
Kuid olles rõhutanud kõike head, läheb Ta edasi,
mistõttu vaatame koos 4. salmi.
Jah, nad pole väsinud,
nad on olnud kannatlikud ja vastupidavad, kuulutades tõde,
aga salm 4: "Kuid mul on sinu vastu,
et sa oled oma esimese armastuse maha jätnud."
Millest Ta siin teie arvates räägib?
Ta räägib siin alaloogide kaudu.
Mäletate, et Efesoses oli see suur raamatukogu
ja see linn oli üks õppimise paik?
Nii teadis ka Efesose kogudus palju
ja need teadmised andsid neile eristamisvõime.
Nad olid targad ja neil oli rohkelt teadmisi,
aga nad elasid seda kõike välja pigem automaatsest käitumisest,
kui armastusest Jumala vastu ja Tema tunnustamisest selle keskel.
Ehk siis, nad teadsid tõde,
kuid see ei toonud kaasa lähedast suhet Jumalaga.
Nii pole see ka juhus, et Jeesus ütles:
"Te olete oma esimese armastuse maha jätnud."
Selle avastamisrõõmu Issandast oma elus.
Nad ei jaganud oma tarkust selleks, et olla meelepärased Talle.
Nad ei jaganud seda armastavast, lähedasest suhtest lähtuvalt.
Nad lihtsalt tegutsesid vastavalt oma teadmistele.
"Sa oled oma esimese armastuse maha jätnud.
Tuleta siis meelde, kust sa oled langenud"
See tähendab tuletada endale meelde,
et olid kord omadega kadunud ja lootuseta.
Mis aga tõi muutuse su ellu?
Kõige lihtsamalt öeldes:
"Sest nõnda on Jumal maailma armastanud"
Jumal sirutus meieni.
Teate, mis on üks parimaid näiteid selle kohta?
Kui keegi on omadega nullis ja meeleheitel,
siis üks mu lemmik-kirjakohti, kuhu pöörduda, on Hesekiel raamatus
Hesekiel annab seal väga detailse kirjelduse,
rääkides Iisraelist kui vastsündinud lapsest,
kes on sündinud siia ilma, aga jäetud siis omapäi.
Ta liigutab ja sureb seal keset sünnitusverd.
Mitte kedagi pole aitamas
ja see laps oleks sama hea, kui surnud,
kui polekskeda?
Jumalat, kes halastas ja oli armuline, tegutsedes armastuses.
Nii ütlebki Jeesus:
"Te olete unustanud, et olete lunastatud minu vere kaudu."
Oleme juba rääkinud sellest ka Ilmutuse 1. ptk.'i põhjal,
et Jumal armastas meid nii väga, et Ta valas oma vere meie eest
ja puhastas meidmillest? Me pattudest.
See on see, mida ka Efesose kogudus oli unustanud.
Ta ütleb salmis 5: "Tuleta siis meelde, kust sa oled langenud"
Sellele järgneb nüüd üks sõnapaar,
mis kordub ikka ja jälle kõigi nende seitsme koguduse puhul -
paranda meelt.
Mida see tähendab parandada meelt?
Heebrea keeles tähendab see vaid suuna muutmist.
Kui lähed vales suunas, mis on sinu ja mitte Jumala suund,
siis pead muutma suunda.
Kreeka keeles on meeleparandus aga "metanoia".
"Noia" tähendab teadmist
ja "meta" võib tähendada kas "koos teadmisega"
või "peale teadmise omandamist".
Kuid see on seotud tõele reageerimisega.
Las ma küsida su käest midagi?
Kas su elu peegeldab su reageerimist evangeeliumi tõele,
"sest nõnda on Jumal sind armastanud"?
Kuidas sellele küsimusele vastata?
See on väga lihtne.
Kui inimesed näevad otsuseid, mida langetad
ja seda, kuidas oma elu elad,
siis kas nad näevad selles su armastust Jeesuse vastu?
Näevad nad su pühendumist Talle?
Miks ma seda küsin?
Sest armastuse ja pühendumise vahel on tihe side.
Efesose koguduse inimesed tegutsesid teadmiste põhjal,
mitte armastuse põhjal,
mis lähtunuks Jumala armust kogetud lunastusele.
Salm 5: "Paranda meelt ning tee esimese armastuse tegusid!"
Mida see tähendab?
Kuidas sa käitusid siis, kui usklikuks said?
Sa elasid lähtuvalt armastusest, mida olid kogenud.
Piibel ütleb, et me armastame Jumalat,
kuna Tema on esmalt meid armastanud.
Seetõttu ka, kui me teod
pole motiveeritud ja väestatud Jumala armastuse poolt,
ei ole me ka õiged jüngrid
ega kanna edasi Tema tunnistust selliselt nagu peaks.
Ingliskeelses Piiblis on salmis 5 ka lause: "Kui te aga ei tee seda",
mis räägib meile vabast tahtest.
Jeesus räägib seal pundile nö elavatale usklikele.
Las ma öelda teile midagi.
Te võite minna ükskõik, millisesse kogudusse
või Jumala rahva kogunemisele
ja vaadata sealseid inimesi.
Võin kinnitada teile, et suur protsent neist,
kuigi ma ei tea, kui suur,
on seal erinevatel põhjustel.
Paljud on seesmiselt katki,
paljud igatsevad kogukonna järele või otsivad omale abikaasat.
Nad loodavad leida endale midagi sealt kogudusest.
Las ma tuua näite, millest ma räägin.
Üks konfessioon viis
oma paljude koguduste seas läbi uuringu,
esitades selle raames ka eraldi küsimuse
konkreetselt koguduse juhtidele.
Neile, kes vastutasid Jumala Sõna õpetamise eest
olgu siis lastele, teismelistele,
noortele täiskasvanutele või vanematele.
Nad küsisid neilt: "Kui peaksite täna õhtul surema,
siis kas läheksite taevasse?"
Teate, mis oli kõige levinum vastus?
"Ma loodan nii."
See on kohutav vastus! Miks?
Sest see seab kahtluse alla selle, mida Jeesus tegi.
Jeesuse ristitöö oli piisav ja kõikehõlmav.
Kui võtad vastu Tema evangeeliumi, siis see mõistab sind õigeks.
Mu pääste ja pääsemine taevasse ei sõltu minu tegudest,
vaid sellest, mida Jeesus on teinud minu heaks.
Niipea, kui selle vastu võtan, astun ka lepingusse Temaga,
mida peab juba Jeesus ja mitte enam mina.
Nii ei saa ma sellest ka enam välja, sest olles kord juba astunud sellesse,
siis Johannese 10. ptk.'s on öeldud, et me oleme Jeesuse kätes
ja ühtlasi ka Jumala Isa kätes.
Miks?
Me oleme kui kahekordses haardes
ja Jumal ütleb, et mitte keegi ei saa kiskuda meid Tema käest ära.
Näeme seda mõne hetke pärast,
kuidas oleme evangeeliumi tõe põhjal igaveseks turvaliselt hoitud.
Seetõttu ongi nii oluline mõista, kes me oleme Jeesuses.
Nii et kui keegi ütleb: "Ma loodan, et ma pääsen taevasse",
siis teate, mida see mulle ütleb?
Seda, et nad pole mõistnud evangeeliumi tõde ja reaalsust.
Nii ütleb ka Jeesus, et kui nad ei paranda meelt,
siis "ma tulen su juurde ning lükkan su lambijala asemelt"
Lambijalg on siis minoraa ehk 7-haruline küünlajalg.
Mis on minoraa eesmärk?
Mitte see, et me vaatame selle peale ja ütleme: "Milline peen astja!
Vaata, kui osavalt tehtud!"
Ei, selle eesmärk oli tuua esile valgust,
milleks on Jumala au.
Kui aga Jumala au ja ligiolu ei tooda esile, mis siis juhtub?
Jumal lihtsalt kõrvaldab selle.
Miks?
Sest koguduses on sõnakuulmatust ja mässumeelsust
ning pääste tõe puudumine.
Kui Jumala au ei tule sinus ja su kaudu esile -
mitte vaid aegajalt, aga pidevalt,
siis seda seetõttu, et sa pole päästetud.
"...ma tulen su juurde ning lükkan su lambijala asemelt,
kui sa ei paranda meelt."
Ta mainib taaskord meeleparandust.
Las ma öelda midagi uskliku kohta.
Piibel ütleb, et Taavet oli mees Jumala südame järele.
Sest kui Taavet seisis silmitsi oma patuga,
ei püüdnud ta seda kuidagi välja vabandada või end õigustada.
Mida ta oli kiire tegema?
Ta oli kiire parandama meelt.
Nii et kui Jumal toob uskliku üle patutunnetuse...
Kui me näeme, et me elus on midagi valesti,
siis patutunnetus on see,
mille kaudu Jumal annab meile sellest märku
ja me oleme kiired parandama meelt.
Kui aga keegi pole valmis meelt parandama,
siis see on märk sellest, et ta pole õige usklik.
Nii et Jeesus räägib salmis 5 meeleparandusest.
Vaatame salmi 6: "Seda sa teed siiski õigesti,
et vihkad nikolaiitide tegusid"
Mida see veel tähendab?
"Nikolaiidid" koosneb kahest kreekakeelsest väljendist.
Sõna "nikeo" tähendab "võitmist, ületamist".
Ilmutuse raamatus on hiljem juttu neist, kes ületavad midagi, on võitjad.
Muide, kreeka keeles on üks sõna,
kust üks tossude bränd on saanud oma nime
ja selleks on Nike.
"Nike" tähendab ületajaid, võitjaid.
Teine osa sellest sõnast on "laos", mis tähendab inimesi.
Ehk siis see salm ütleb,
et nad on vihanud üht seltskonda inimesi,
keda kutsutakse nikolaiitideks.
Kes nad olid?
Inimesed, kellele meeldis valitseda ja võimutseda teiste üle.
Muide, nad sidusid end ka usuga ja tulid jumalakotta,
et upitada iseennast.
Neile meeldis olla võimul, aga mitte ise alluda võimule.
Nad valitsesid ülbusega teiste üle domineerides.
Nad ei ehitanud inimesi üles, vaid kiskusid neid maha,
võidutsedes nende üle.
Nii loeme salmist 6,
et nii kogudus vihkas neid, kui ka Jumal tegi seda.
Salm 7: "Kellel kõrv on, see kuulgu"
Millest Ta siin räägib?
Vaimulikust kõrvast.
Võime kuulda Püha Vaimu on pääste tulemus.
Kui inimene on õigeks mõistetud, on ta ka uus loodu
ja võimeline panema tähele
Püha Vaimu tarkust, tunnetust, nõu ja kõnetust.
"Kellel kõrv on, see kuulgu, mida Vaim ütleb"
Kellele?
Kogudustele. Mitmuses.
Mitte vaid ühele, aga kõigile kogudustele.
Õige hermeneutika põhjal tähendab see aga seda,
et kõik need sõnumid on kõigile neile seitsmele kogudusele.
See omakorda aga välistab tõlgendamis-võimaluse,
et kõik need seitse kogudust esindavad erinevaid ajajärke ajaloos.
Ilm. 2:7: "Kellel kõrv on, see kuulgu, mida Vaim ütleb kogudustele:
Võitjale ma annan süüa elupuust"
Teate, mis on traagiline?
Kui Aadam ja Eeva olid Eedeni aias,
siis seal oli kaks peamist puud, mis olid kõigist teistest eraldatud.
Seal olid hea ja kurja tundmise puu ning elupuu.
Miks nad siis ometi läksid sinna vale puu juurde?
Sõnakuulmatuse tõttu.
Sest nad ei kuulanud Jumala nõu ja mässasid selle vastu.
Keda nad siis kuulasid?
Saatanat.
Piibel ütleb, et elupuu kaudu käib Jumalariigi elu.
Elupuu kaudu saame me osa lunastusest.
Nii pole see ka juhus, et Jeesus naelutati ristipuule.
"Võitjale ma annan süüa elupuust,
mis on Jumala paradiisis (ehk Eedeni aias)."
Mida see väljend tähendab?
Mäletate, Johannes võttis Vana Testamendi ettekuulutused
ja muutis neid pisut, et anda neist meile suurem ilmutus.
Jesaja 51:3 on ka juttu Eedenist,
aga samas tuleb seal sisse muutus ja räägitakse ka Jumala rohuaiast.
Rõhuasetus peitub selles,
et Jumalariigi puhul
me ei pöördu lihtsalt tagasi aia kogemuse kui sellise juurde,
vaid see saab olema uus ja parem aed.
Jah, see on Eedeni aed, kus samas Jumal ise on ka kohal.
Jumalariigis rõhutakse igavesele Jumala ligiolule,
mis saab olema meiega mitte vaid hetkeks,
aga igavesest ajast igavesti.
Me aeg on tänaseks läbi,
aga me jätkame Ilmutuse 2. peatükiga järgmises saates.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas